Document ID: /fineweb-2-swissfilter-quality_10-filterrobots/filtered/02038.jsonl.gz/3162

Sozialamt
Uffizi dal servetsch social
Ufficio del servizio sociale
Ina dependenza ed in cumportament da consum ristgà pon chaschunar gronda suffrientscha per bleras persunas pertutgadas e per lur conturns. Las consequenzas ed ils custs per la societad èn gravantas.
L'Uffizi da sanadad e l'Uffizi dal servetsch social dal Grischun realiseschen cun vischnancas, cun scolas e cun persunas dal fatg differentas mesiras. Las finamiras sa basan sin la Strategia naziunala Dependenza (link).
malsognas da dependenza vegnan impedidas;
persunas dependentas survegnan l'agid ed il tractament necessari;
donns da la sanadad e donns socials vegnan sminuids;
consequenzas negativas per la societad vegnan reducidas.
Concept dal Program grischun Dependenzas 2021-2024 (mo per tudestg)
Per incumbensa da la Regenza ha Infodrog retschertgà la situaziun ed il basegn en il sectur da l'agid per persunas dependentas en il chantun Grischun.
Il chantun Grischun ha ina vasta rait regiunala da purschidas d'agid per persunas dependentas. Questa rait è adattada als basegns locals e cumpiglia totalmain 52 differentas purschidas. Las purschidas da differentas instituziuns publicas e privatas stattan a disposiziun en ils suandants secturs: cussegliaziun, terapia, diminuziun dal donn, abitar, agid a sasez sco er purschidas d'agid per persunas dependentas en l'execuziun da chastis e da mesiras. Nagina purschida n'exista percunter en la terapia sociala staziunara. Mancanzas èn vegnidas constatadas er en ils secturs da prestaziun da la diminuziun dal donn, sco "drug checking", local per consumar drogas e lavur sociala extra muros.
Il rapport formulescha set recumandaziuns d'agir per il chantun Grischun en vista a sia purschida per persunas pertutgadas da dependenza. Sin basa da las recumandaziuns dal rapport examinescha il chantun ussa la purschida per persunas pertutgadas da dependenza, tranter auter er la pussaivladad da stgaffir in post da contact e da consultaziun cun in local per consumar drogas.
Rapport infodrog – Purschida per persunas pertutgadas da dependenza en il chantun Grischun (mo per tudestg)